open-index/open-wikipedia-markdown huggingface dataset:
Ådalsveien

**Ådalsveien** en to-felts veistrekning langs E16 gjennom Ringerike kommune i Buskerud. Veistrekningen er hovedferdselsåre gjennom Ådal (som før 1964 var en selvstendig herredskommune), og begynner ved veikrysset (det såkalte «gummikrysset») mot Hvalsmoveien (E16 til Jevnaker) og Hønengata i Hønefoss og videre nordover, for en stor del langs Ådalselva og Sperillen, til fylkesgrensen mellom Buskerud og Innlandet et stykke nord for Nes i Ådal.

Langs Ådalsveien ligger tettstedene Hallingby og Nes, og ved Nymoen er det avkjøring til tettstedet Hen. Vest for Hallingby reiser Ådalsfjellene seg, ei fjellrekke som skiller Ådal fra Strømsoddbyda i Soknedalen i vest. Ved Ringmoen og avkjøringen til Viker kirke i Vestre Ådal ligger sørende av innsjøen Sperillen, som strekker seg videre nordover til Nes, der både Begna og Urula tømmer seg. Fra Nes er det avkjøring til Hedalen.

Det forelå i 1825 forslag om at veien skulle oppgraderes fra bygdevei til hovedvei, men først i 1858 ble veien omklassifisert og arbeidet kunne starte med å heve standarden. I 1909 var den ferdig utbygd som chaussé og grusvei.

## Bildegalleri

Ådalsveien 25, Børdalen, Hønefoss.jpg|Ådalsveien 25 i Børdalen.
Ådalsveien 38, Hønefoss.jpg|Ådalsveien 38.
Ådalsveien 14, Ringerike.jpg|Ådalsveien 14.
Ådalsveien 39, Ringerike (2).jpg|Ådalsveien 39.
Ådalsveien 43 (2).jpg|Ådalsveien 43.
Hønefoss videregående skole (Yrkessjåfør), Ådalsveien 55, Ringerike.jpg|Hønefoss videregående skole (yrkessjåførlinja), Ådalsveien 55.


## Referanser

## Eksterne lenker
*
Victoria Solli Berg

**Victoria Solli Berg** (født 10. oktober 2001) er en norsk håndballspiller som spiller både håndball og strandhåndball. Hun er målvakt, og spiller for Larvik.

## Idrettskarriere
Berg deltok i VM i strandhåndball 2018, hennes første mesterskap i strandhåndball. Norge fikk der sølv etter at de tapte finalen mot Hellas, på shootout. 

## Referanser


## Eksterne lenker
* 
* Norsk Topphåndball - Victoria Solli Berg
Anne-Cecilie Kaltenborn

**Anne-Cecilie Kaltenborn** (født 1968) er en norsk organisasjonskvinne som primært har jobbet med medlemsorganisasjoner, arbeidslivspolitikk og helse/utvikling. I 2025 ble hun generalsekretær i Kirkens Nødhjelp. Fra 2016 til 2025 var hun administrerende direktør i NHO Service og Handel. Hun er styreleder i FN-sambandet.

I *[[Ukeavisen Ledelse]]* og Dagens Perspektiv er Kaltenborn fast spaltist for Ukeforum. Her skriver hun om tematikk knyttet til arbeidsliv, for eksempel hvorfor private virksomheter har betydelig lavere sykefravær enn det offentlige i de samme bransjene. 

## Karriere
Anne-Cecilie Kaltenborn var generalsekretær i Leger Uten Grenser fra 2012 til 2015. Hun ledet det norske kontoret med cirka 150 ansatte, samt cirka 100 personer i felt. Kaltenborn var talsperson for Leger Uten Grenser under ebolautbruddet i Vest-Afrika 2013/2014 da en norsk lege og feltarbeider ble smittet av viruset i Sierra Leone. 

Fra 2006 til 2012 var hun viseadministrerende direktør på Lovisenberg Diakonale Sykehus, og før det politisk rådgiver for daværende helse- og omsorgsminister, Ansgar Gabrielsen. 

Fra 2002 til 2006 var Kaltenborn spesialrådgiver for internasjonalt samarbeid ved Byrådslederens avdeling i Oslo kommune. Her hadde hun blant annet ansvar for å utvikle hovedstadens internasjonale policy, oppfølgingsansvar for samarbeid med Kina, og utrede og etablere Osloregionens Europakontor, Brussel (2003). 

Kaltenborn har også jobbet ved Det norske generalkonsulatet i Shanghai, Kina (1999–2002) og i NRK Fjernsyn (1994–1999). I NRK var hun journalist/researcher i Fredrik Skavlans redaksjon (våren 1999), og programleder for debatt i Undervisningsfjernsyn. 

## Utdanning

Hun har hovedfag idéhistorie fra Universitetet i Oslo (1996-1998), der hun skrev oppgave om Norsk Hydros syn på natur gjennom tidene. I 2010 tok hun Forsvarets Høyskoles Sjefskurs, med fokus på sivilt-militært samarbeid i krigsområder, humanitære katastrofer og krisehåndtering og -ledelse. 

Kaltenborn har også candidata magisterii-grad (cand.mag) fra Universitetet i Oslo (1988-1992), inkluderer fransk og europeisk statsvitenskap og politikk ved Institut d'Etudes Politiques de Paris (SciencesPo)  (1991-1992).

## Språk
Engelsk på samme nivå som morsmålet, flytende fransk, godt tysk (skolegang 6 år i Paris, 2 år i Wien). Hverdagskinesisk etter fem år i Shanghai. 

## Verv
I årene fra 2012 til 2015 var Kaltenborn nestleder i styret til LHL-klinikkene. Hun var bystyrerepresentant i Oslo for Høyre fra 1995 til 1999, hvor hun var fast medlem av bystyrets miljø- og samferdselskomité.

I oktober 2021 ble Kaltenborn valgt til ny styreleder i FN-sambandet. Hun tok vervet etter Trine Lise Sundnes.

## Privatliv
Anne-Cecilie Kaltenborn er gift med sosialantropolog Henning Kristoffersen. Sammen har de tre barn.

## Referanser
Bertrand Gundersen

**Bertrand Gundersen** (født 29. mai 1854 i Drammen, død 15. februar 1915) var en norsk rektor og politiker (V), som var ordfører i Bodø i 1895 og 1897, og stortingsrepresentant for Bodø og Narvik i perioden 1907–1909. 

Ved stortingsvalget 1906 fikk han 590 stemmer, mot Jørg Berges 497 stemmer og Arnt Angells 150 stemmer.

Gundersen var sønn til skipper Carl Magnus Gundersen og Maren Christine Andersen. Han ble selv student i 1872 og cand. mag. i 1881. I perioden 1878-83 var han lærer ved privatskoler i Kristiania, og fra 1883 til 1892 drev han sin egen privatskole i samme byen. I 1892 flyttet han til Bodø, der han ble rektor på Bodø kommunale mellom- og handelsskole til 1909. Senere var han rektor ved Skien skole.

Gundersen var formann i skolestyret i Bodø 1894-97, og ordfører i Bodø i perioden 1895 og 1897. Han ga ut flere lærebøker og var et par år redaktør for avisa *Nordland*. I 1911 ble han leder for departementskomiteens utvalg for folkegymnas.

## Referanser


## Eksterne lenker
*
U23-middelhavsmesterskapet i friidrett 2018

**U23-middelhavsmesterskapet i friidrett 2018** ble arrangert 9. og 10. juni 2018 i Jesolo i Italia. 

## Resultater menn
### 100 meter
**Heat** Vind: Heat 1: +1.4&nbsp;m/s / Heat 2: +1.8&nbsp;m/s

**Finale**Vind: +1,1&nbsp;m/s

### 200 meter
**Heat** Vind: Heat 1: +0,1&nbsp;m/s / Heat 2: +0,6&nbsp;m/s

**Finale**Vind: +0,3&nbsp;m/s

### 400 meter
**Heat** 

**Finale**

### 800 meter
**Finale**

### 1500 meter
**Finale**

### 5000 meter
**Finale**

### 10 000 meter
**Finale**

### 110 meter hekk
**Finale**

### 400 meters hekk
**Heat** Vind: Heat 1: +3,0&nbsp;m/s / Heat 2: +2,8&nbsp;m/s

**Finale**Vind: +1,7&nbsp;m/s

### 3000 meter hinder
**Finale**

### 10 000 meter kappgang
**Finale**

### Høydehopp
**Finale**

### Stavsprang
**Finale**

### Lengdehopp

### Tresteg

### Kulestøt

### Diskos

### Sleggekast

### Spydkast

### 4 x 100 meter stafett
**Finale**

### 4 x 400 meter stafett
**Finale**

## Resultater kvinner
### 100 meter
**Heat** Vind: Heat 1: +3,0&nbsp;m/s / Heat 2: +2,8&nbsp;m/s

**Finale**Vind: +1,7&nbsp;m/s

### 200 meter
**Heat** Vind: Heat 1: 0,0&nbsp;m/s / Heat 2: -1,4&nbsp;m/s

**Finale**Vind: +1,5&nbsp;m/s

### 400 meter

### 800 meter

### 1500 meter
**Finale**

### 5000 meter
**Finale**

### 10 000 meter
**Finale**

### 100 meter hekk
**Finale**

### 400 meter hekk
**Finale**

### 3000 meter hinder
**Finale**

### 10 000 meter kappgang
**Finale**

### Høydehopp
**Finale**

### Stavsprang
**Finale**

### Lengdehopp

### Tresteg

### Kulestøt

### Diskos

### Sleggekast

### Spydkast

### 4 x 100 meter stafett
**Finale**

### 4 x 400 meter stafett
**Finale**

## Kilder
* Resultater hos FIDAL
Jørgen de Mylius

**Jørgen de Mylius**, også kalt **Jørgen Mylius**, (født 5. mars 1946 på Frederiksberg i Danmark) er en dansk radio- og tv-programleder, låtskriver og forfatter. Han regnes som en foregangsperson for å få alminneliggjort dansk og internasjonal pop- og rockemusikk på dansk radio og fjernsyn, og han startet sitt eget hitlisteshow på Danmarks Radio allerede som 17-åring i 1963. I Danmark er han imidlertid mest kjent for sitt virke innen Dansk Melodi Grand Prix og Eurovision Song Contest. Han har vært programleder for Dansk Melodi Grand Prix elleve ganger og dansk kommentator under Eurovision Song Contest 24 ganger. Jørgen de Mylius har skrevet tekster – i hovedsak danske oversettelser av slagere fra Norge og Sverige – til Dansktoppen-artister som Kandis, Dorthe Kollo, Lis & Per, Tommy Seebach, og Bamses Venner. Jørgen de Mylius har ifølge seg selv skrevet over 400 sangtekster i sin karriere.

## Biografi
Jørgen de Mylius ble født i Frederiksberg og gikk ut av realfaglinjen ved Østre Borgerdyd Gymnasium i 1964. Allerede året før, 29. januar 1963, begynte han å jobbe for Danmarks Radio (DR). Det neste halvannet året skapte han programmer som *Top 20*, *Efter Skoletid* og *For de unge*. Han fullførte en journalistutdannelse i 1968.

I 1970-årene jobbet de Mylius som radiojournalist i USA, Japan, Frankrike og Luxembourg. I april 1977 vendte han tilbake til Danmarks Radio, der han startet i fjernsynsavdelingen. Han var en av initiativtakerne til å få Danmark tilbake i Eurovision Song Contest, som DR hadde boikottet siden 1966. I 1978 vendte Danmark tilbake i konkurransen, og de Mylius var programleder ved Dansk Melodi Grand Prix samme året.

Siden har han ledet og produsert tv-programmer som *Eldorado*, *Stardust*, *Musikboxen* og *Pop-quiz*. I 1989 ble han vert for radioprogrammet *Mylles Hylde* på DR P3 og i 1990–1991 var han i USA, der han studerte film ved University of California (UCLA) i Los Angeles. I slutten av 1990-årene var han programleder for det populære danske radioprogrammet *De ringer, vi spiller*.

Utover tv og radio, har han også skrevet biografier om Cliff Richard, Elvis Presley og Jodle Birge. Fra 1999 jobbet han som redaksjonssjef for tv-programmet *Hit med sangen* og senere som radiovert for programmet *Hithouse* på DR P5.

## Annet
I 2013 ble han slått til ridder av Dannebrogordenen for sitt virke innen dansk kultur- og underholdningsliv.

Han omtales ofte bare ved kallenavnet sitt, *Mylle*.

## Referanser


## Eksterne lenker
* 
*
Remigio Sabbadini

**Remigio Sabbadini** (født 23. november 1850 i Sarego, død 7. februar 1934 i Pisa) var en italiensk klassisk filolog.

## Liv
Sabbadini var elev ved *[[Istituto di studi superiori]]* i Firenze, hvor Domenico Comparetti, Pasquale Villari og Enea Piccolomini var blant lærerne hans. Han fikk doktorgraden i 1874 og var deretter fra 1874 til 1886 lærer ved forskjellige gymnas: Girgenti, Velletri, Ventimiglia, Salerno, Livorno og Palermo. I 1886 ble han utnevnt til professor i latinsk litteratur ved Universitetet i Catania. I 1900 vekslet han til professoratet i latinsk litteratur ved akademiet i Milano (forløperen for Universitetet i Milano, opprettet i 1924), hvor han ble værende til han gikk av i 1926.

Gjennom hele livet interesserte Sabbadini seg for Vergil, som var gjenstand for en rekke av hans avhandlinger og kommentarer. Ved 2000 årsjubileet for dikterens fødsel (1930) utga han en kritisk utgave av Vergils samlede skrifter. Han utga også flere skoleutgaver av latinske forfattere.

Ved siden av antikken interesserte han seg for den italienske humanismen, først og fremst den klassiske filologiens utvikling i denne perioden, og var en av de første som undersøkte denne systematisk. Han utga en rekke avhandlinger om enkelte humanister, biblioteker og manuskripter, Særlig er han kjent for *Le scoperte dei codici latini e greci ne’ secoli XIV e XV* («Oppdagelsene av latinske og greske skrifter på 1300- og 1400-tallet», 1905).


File:Guarino - Opere. Lettere e carteggi, 1915 - 1048650 MIL0258926 00011.tif|*Epistolario di [[Guarino Veronese]]*, 1915


## Referanser


## Litteratur
* Giorgio Piras: «[SABBADINI, Remigio](http://www.treccani.it/enciclopedia/remigio-sabbadini_(Dizionario-Biografico))», i *[[Dizionario Biografico degli Italiani]]*, bind 89 (2017)
Peter Smedvig

**Peter Thomas Smedvig** (født 28. august 1946 i Stavanger) er en norsk investor og mangemilliardær som bosatte seg i London. Han styrer familieformuen som er bygd på hermetikk-, rederi- og offshoreindustri. I 2017 overførte han store deler av formuen til datteren, Anna Margaret Smedvig. Smedvig ledet i flere år boreriggselskapet Smedvig ASA som ble solgt til John Fredriksen og Seadrill i 2006. Smedvig ASA ble grunnlagt av oldefaren, Peder Smedvig.

## Tidlig liv
Peter Thomas Smedvig ble født i august 1946. Smedvig var elev ved Kongsgård skole i Stavanger.  Han fikk en bachelorgrad fra Newcastle University i 1970, og en MBA fra Wharton School of Finance and Commerce, University of Pennsylvania i 1972.

## Karriere
I 1996 ble han medgrunnlegger av Smedvig Capital med Johnny Hewett. Da faren Torolf Smedvig døde i 1977, overtok Peter T. Smedvik som leder for Smedvig ASA, og i 1988 kjøpe han opp et annet stort offshoreselskap, Dyvi Drilling. Smedvig ASA ble børsnotert i 1990. I 2005-06 kjøpte Seadrill (John Fredriksen og makker Tor Olav Trøim) stavangerbedriften Smedvig Offshore (Smedvig ASA) for åtte milliarder kroner. Nesten alle investeringer han har foretatt, slik som i fisk, skip, flytende borerigger, oljeleting og hermetikkfabrikker, er forbundet med sjøen. Men han har med firmaet også investert i gruvedrift, energi, navigasjon og utvikling av datasenter.

Smedvig var per 2017 nummer 12 på Kapitals rikingliste med en antatt formue på ni milliarder kroner. Formuen er plassert i eiendom i Norge og utlandet, samt ulike fond. Smedvig er også såkorninvestor i ulike næringer gjennom selskapet Smedvig Capital Limited, hvor blant annet datalagringsselskapet Green Mountain Data Centre AS er plassert. Med Green Mountain Data Centre AS bygget han et datalager på Rjukan, som hadde en investeringsramme på 600 millioner kroner.

## Referanser


## Eksterne lenker
* Smedvigs offisielle nettsiden
Linda Skar

**Linda Skar** (født 1971) er en norsk tidligere svømmer som representerte Sandnes SLK.

Hun vant 5 NM-gull i perioden 1987–1988.

## Medaljer i norske mesterskap

## Kilder
* medley.no: Medaljevinnere NM svømming
Fedrelandsløse svenner

**Fedrelandsløse svenner** (tysk: *Vaterlandslose Gesellen*) var et skjellsord som ble benyttet i slutten av det 19. århundre og i begynnelsen av det 20 århundre under keiser Wilhelm II, om de tyske kommunistene, sosialistene og sosialdemokratene. Uttrykket ble tidvis også benyttet om andre grupperinger. Bakgrunnen for begrepet var den marxistiske lære om interessemotsetninger mellom sosiale klasser, og mellom kapital og arbeid, som fremfor alt hadde internasjonal rekkevidde.
Gauntlet

**Gauntlet** kan vise til:

* Stridshandske (engelsk *gauntlet*), beskyttelsesutstyr fra middelalderen
* Spissrotgang (engelsk *running the gauntlet*), avstraffelsesmetode
* Gauntlet Enterprises, et amerikansk tatoveringsstudio
Synkope

**Synkope** kan vise til:

* Synkope (musikk), en rytme som faller mellom grunnslagene i en takt.
* Synkope (zoologi), slekt av krepsdyr i Stenothoidae-familien.
* Synkope (lingvistikk), når en vokal eller en stavelse i et ord faller bort.
* Besvimelse (også kjent som synkope).
Synkope (lingvistikk)

**Synkope** er i lingvistikken et uttrykk for at en vokal eller en stavelse i et ord faller bort. Et eksempel er *by'n* istedenfor *byen*.

## Eksterne lenker

* Høgskolen Stord/Haugesund har et notat  om synkopen med flere eksempler.
Bror Magnus Tødenes

**Bror Magnus Tødenes** (født 1993) er en norsk tenor.

Han er oppvokst i Eiksund på Sunnmøre. Han interesserte seg tidlig for musikk og i 2014 flyttet han til Roma for å studere ved Conservatorio di Musica Santa Cecilia, hvor han fordypet seg i italiensk opera og bel cantostilen med blant annet professor Elizabeth Norberg-Schulz som lærer. Sin operadebut hadde han som *Fridtjof*  i urpremieren på *Kibergodyseen* ved Festspillene i Nord-Norge i sommeren 2014. Han platedebuterte som soloartist med albumet *Remembering Jussi* som 21-åring i 2014. For albumet ble han nominert til Spellemannprisen 2014 i klassen klassisk.

I 2015 ble han utvalgt til Salzburg Young Artist Programme ved Festspillene i Salzburg og var senere tilknyttet Wiener Staatsoper. I 2016 optrådte han ved Copenhagen Opera Festival, mens han i 2017 sang Nemorino i Den Jyske Operas oppsetning av Donizettis *Elskovsdrikken*. I 2015–16 medvirket han også som solist ved Oslo-Filharmonien, Trondheim Symfoniorkester og Stavanger Symfoniorkester. I sesongen 2018/2019 debuterer Tødenes ved Operaen i Oslo samt ved Opéra Bastille i Paris. Sammen med blant annet Bergen filharmoniske orkester og Bergen filharmoniske kor fikk han Spellemannprisen 2023 i klassen klassisk for utgivelsen *Frederick Delius: A Mass of Life*.

## Diskografi
* *Remembering Jussi* (Simax Classics, 2014)
* *Berlioz: Grande Messe des Mortes* (Chandos Records, 2018)) - med Bergen filharmoniske orkester, Bergen filharmoniske kor og Edward Gardner
* *Aladdin* (Dacapo, 2020) – med DR SymfoniOrkestret, Michael Schønwandt, m.fl.
* *Frederick Delius: A Mass of Life* (LAWO Classics, 2023) – med Sir Mark Elder, Bergen filharmoniske orkester, Roderick Williams, m.fl.

## Referanser
Liste over statsledere i 487 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Mo (geologi)

**Mo** (av norr. *mór*) er ei sand- eller grusslette av morenemateriale som har ei relativt jevn overflate og i all vesentlighet har blitt dannet i havet foran en isfront, der isen har hatt et lengre opphold i tilbaketrekningen i siste istid. Slike moer er et vanlig fenomen, og mange stedsnavn har derfor -mo i navneendelsen. Som følge av stedsnavntradisjonene har også mange slektsnavn fått -mo i navneendelsen.

I sedimentologien skiller man mellom såkalte **finmoer** og **grovmoer**. Finmoer består av silt (grovsilt) med en kornstørrelse på , mens grovmoer består av finsand med en kornstørrelse på .

Som eksempler på moer som stedsnavn kan nevnes Mosjøen, Mo i Rana, Mo i Telemark, Modalen, Terningmoen, Eggemoen og Helgelandsmoen med flere.

## Mojord
**Mojord** er en betegnelse for en type silt som kan finnes i moer. Den har en karakteriserende partikkelstørrelse omkring 0,002–0,06&nbsp;mm og består av enten av kvabb (vanlig i Østerdalen og Hallingdal), koppjord (vanlig i Solør) og mjele (vanlig på Romerike). Mojord har stor kapillær ledningsevne og er derfor tørkesterk. Dersom vanninnholdet blir for høyt kan den flyte ut (bli til kvikksand).

## Referanser


## Eksterne lenker
*
Stubbefreser

En **stubbefreser** eller **stubbefres** er en maskin for fjerning av stubber. Når et tre felles står stubben og rotsystemet igjen. Før stubbefreseren ble oppfunnet brukte arbeidere å grave opp stubben og dens rotsystem for hånd. Dette var et tungt og tidkrevende arbeid. Ved stubbefresing ligger det igjen flis etter stubben, denne flisen kan brukes som biodrivstoff, fylles i hullet etter stubben eller brukes som kompost. Maskinen har en roterende stålskive med skarpe tenner, dette kalles for fresehjul. Når skiven roterer og trykkes mot stubben freser skiven treverket til små biter. Fresehjulet kan kontrolleres av hydrauliske stempler som skyver fresehjulet mot stubben. En annen gammel metode for å fjerne stubbene var ved å helle petroleum over og brenne stubbene. Dette var en lite miljøvennlig og effektivt metode, samtidig som faren for skogbranner var stor. Et moderne alternativ for å fjerne stubber er å bruke nitrogenbaserte midler for å dekomponere stubben. Denne metoden fungerer svært bra og er miljøvennlig, men den er tidkrevende og er lite egnet for bedrifter som arbeider innenfor trepleie og stubbefjerning.

## Historie

I 1956 oppfant Vermeer Manufacturing Co. Gründer Gary Vermeer den første moderne stubbefreseren. En viktig innovasjon var et det kun behøvdes en person for å bruke maskinen, istedenfor flere personer som tidligere og mer tidkrevende metoder krevde. Vermeers maskin var den første som anvendte en horisontalt bevegelig rotor, samtidig som den kan bevege seg vertikalt. Enkelte moderne maskiner kan frese stubben ned til 60 cm under bakken for å få med seg alle rot-rester. Stubbefreseren ble utviklet på 1950-tallet av Gary Vermeer. Under en test av en prototype-stubbefres flyttet operatøren feil spak på maskinen, dette førte til at fresehjulet gikk i en annen retning. Ettersom stubbefreseren da skar fem ganger raskere, hadde et nytt design blitt utviklet. Hvordan fungerer en stubbefres? En stubbefres fungerer ved at et roterende blad flytter seg horisontalt frem og tilbake mens det freser bort øvre del av stubben. Ettersom stubben synker i høyde så senker operatøren fresehjulet ved hjelp av en hydraulisk spak. Jobben er ferdig når stubben er freset ned til 10 til 50 cm under bakken.

## Modeller

**Håndstyrt stubbefres:** I likhet med designet på gressklippere og snøfresere krever denne typen at operatøren går bak maskinen og manuelt manøvrerer den.

**Selvgående stubbefres:** Denne typen stubbefres er brukervennlige og velegnet for profesjonelle bedrifter. Selvgående stubbefresere kommer frem på trange steder der andre og større maskiner kan ha problemer. Disse stubbefreserene er konstruert for et tyngre arbeid.

**Aggregat – stubbefres:** Denne modellen er beregnet påmontert på annen maskin, for eksempel traktor, gravemaskin eller minilastere (Skid Steer).

## Kilder

* Vermeer - Stump Cutters
* Legends of stump grinding 
* En historie om innovasjon 
* Utviklingen av stubbefreseren
Krøller eller ej

**«Krøller eller ej»** (norsk oversettelse: *krøller eller ei*) er en dansk popsang med visse elektronika-elementer fra 1981, komponert av Tommy Seebach, med tekst av Keld Heick. Den ble fremført av Seebach sammen med Debbie Cameron. Sangen vant Dansk Melodi Grand Prix 1981 og var Danmarks bidrag i Eurovision Song Contest samme år i Dublin. I den internasjonale finalen endte sangen på en delt ellevteplass med 41 poeng.

## Om sangen
Sangen er en hyllest til alle barn: Om de har lyse krøller eller ikke, brune øyne eller ikke – så elsker vi barna våre. Videre går teksten: «vi håper alle på at de får det de ønsker seg, enten du er fire år eller seksti, har krøller eller ikke».

Sangen var en av fem bidrag i den danske finalen 28. februar 1981 på Restaurant Valencia i København. Sangen vant finalen med 441 poeng av 500 mulige, og den ble dermed Danmarks bidrag til Eurovision Song Contest 1981 i Dublin. 

I Dublin var «Krøller eller ej» det sjette bidraget på scenen av 20 deltakere. Sangen ble dirigert av Allan Botschinsky, og på scenen satt Tommy Seebach ved et keyboard, mens Debbie Cameron sang og danset underveis. I tillegg til dem var det to dansere samt koristene Michael Elo og Ianne Elo. Både Michael og Ianne Elo og Debbie Cameron hadde også koret på Seebachs vinnersang fra 1979, «Disco Tango» som ble nummer seks i Eurovision Song Contest 1979.

I avstemningen fikk «Krøller eller ej» til sammen 41 poeng, inkludert 12 poeng fra den belgiske juryen. Den norske juryen ga ingen poeng til det danske bidraget. Storbritannia vant konkurransen med «Making Your Mind Up».

Flere tiår senere hevdet Debbie Cameron at den britiske seieren var fikset på forhånd. I en bok fra 2010 om kollegaen Tommy Seebach, hevdet Cameron at hun ble kontaktet av en mann da hun skulle sjekke ut av hotellet etter finalen. Mannen var ifølge Cameron en høytstående BBC-ansatt som fortalte at de hadde sabotert lyden på prøvene til Danmark, Israel og Tyskland. «Av politiske årsaker har det i lang, lang tid i forveien vært avtalt at Storbritannia skulle vinne Eurovision Song Contest. Jeg sto i kontrollrommet og var vitne til at alle landene som hadde en sjanse til å vinne over gruppen Bucks Fizz, ble sabotert av teknikerne. Og to av de landene hvor jeg så at dette skjedde, var under Danmarks og Israels sang.» Mannen er ukjent, og påstandene har aldri blitt ettergått.

## Andre versjoner
Seebach og Debbie Cameron ga også ut en engelsk versjon av sangen, kalt «Straight Or Curly Hair». 

I 1998, 17 år etter at sangen ble utgitt, fikk den danske versjonen nytt liv i en discoversjon kalt «Krøller eller ej '98». Seebach ga discoversjonen ut sammen med et samlealbum og turnerte danske diskoteker med den nye versjonen.

## Listeplasseringer
«Krøller eller ej» var den åttende mest populære sangen i Danmark i 1981, ifølge den offisielle danske singellisten for året 1981.

## Referanser
Simpson Spence Young

**Simpson Spence Young** (**SSY**) er et internasjonalt skipsmeglingsselskap som ble etablert i 1880 av Ernest Simpson, Lewis Spence og William Young. Selskapet har hovedkontor i London og er verdens største uavhengige skipsmegler.

I 2015 kjøpte SSY opp det norske skipsmeglingsselskapet Vaagen Maritime.

## Referanser

 
## Eksterne lenker
*
Havreslettskogen

**Havreslettskogen** er en vei på Almemoen i Ringerike. 

Veien starter som en sidevei til veien Almemoen, ved lekeplassen midt i boligfeltet. Den starter i sørvestlig retning, men deler seg i flere veier, nordover og sørover. Den ene veien går over i Tørrjulfaret i Havreslettskogens nordlige ende. Veien preges av trehusbebyggelse, og ligger cirka 150 meter over havet. 

## Bildegalleri

Havreslettskogen 6, Hønefoss.jpg|Havreslettskogen 6.


## Se også
* Gater i Hønefoss

## Referanser


## Eksterne lenker
*
Nelson Chamisa

**Nelson Chamisa** (født 2. februar 1978) er en zimbabwisk politiker som er partileder i Movement for Democratic Change og parlamentsrepresentant i House of Assembly of Zimbabwe for Kuwadzana i Harare. Chamisa var MDCs kandidat til presidentvalget i Zimbabwe i 2018. 

## Utdanning
Chamisa har en bachelorgrad i statsvitenskap og offentlig administrasjon, og juridisk grad fra Universitetet i Zimbabwe. Han har jobbet som advokat.

I oktober 2021 fordømte deres politiske parti et nytt angrep mot lederen, Nelson Chamisa, som kom uskadd ut etter å ha blitt skutt dagen før mens han var i bilen etter et politisk stevne.

## Referanser
Tørrjulfaret

**Tørrjulfaret** er en vei på Almemoen i Ringerike, like nord for Hønefoss. 

Veien ligger i nordenden av et nyere boligfelt og går ut fra veien Almemoen, i sørvestlig retning. Den har også en avstikker mot sør, som går over i Havreslettskogen. Tørrjulfaret preges av ny trehusbebyggelse og ligger cirka 150 meter over havet. 

## Bildegalleri

Tørrjulfaret 2, Hønefoss.jpg|Tørrjulfaret 2.


## Se også
* Gater i Hønefoss

## Referanser




## Eksterne lenker
*
Antonio Labriola

**Antionio Labriola** (født 2. juli 1843 i Sangermano, død 2. februar 1904 i Roma) var en italiensk filosof og journalist.

## Liv
Labriolas far var gymnaslærer. Han var elev ved skolen i klosteret Montecassino, før familien i 1861 flyttet til Napoli for gi sønnen anledning til å studere ved Universitetet i Napoli. Her ble han elev av den hegelianske filosofen Bertrando Spaventa, men fikk aldri fullført studiene hos ham, trolig på grunn av familiens beskjedne økonomi. I 1863 måtte han ta en stilling i Napolis politivesen. Omtrent samtidig ble han kjent med en tysk lærerinne i Napoli, Rosalia von Sprenger, som han giftet seg med i 1867.

I 1865 fikk Labriola en lærereksamen som gjorde ham i stand til å undervise i de lavere gymnasklassene. Fra samme år var han gymnaslærer ved forskjellige skoler i Napoli. Fra 1871 var han privatdosent i filosofihistorie ved universitetet, samtidig som han begynte som journalist, først som korrespondent for den sveitsiske avisen *[[Basler Nachrichten]]*. Senere skrev han for de liberale avisene *Il Piccolo* og *Gazzetta di Napoli*. I 1872 gikk han inn i redaksjonen i *Unità nazionale*. I 1874 vant han konkurransen om professoratet i moralfilosofi og pedagogikk ved Universitetet i Roma, som han beholdt til 1902, da han vekslet til lærestolen i teoretisk filosofi.

Labriola var en av de første i Italia som interesserte seg for marxismen. Han førte en omfattende brevveksling med Friedrich Engels og deltok på Den andre internasjonalens konferanse i Zürich i august 1893. Tankene hans har hatt innflytelse på senere italienske filosofer som Antonio Gramsci, Giovanni Gentile og Benedetto Croce.

## Referanser


## Litteratur
* Stefano Miccolis: «LABRIOLA, Antonio», i *[[Dizionario Biografico degli Italiani]]*, bind 62 (2004)
Frederik Vinding Kruse

**Frederik Vinding Kruse** (født 30. juli 1887 i Thisted, død 14. april 1963 i Frederiksberg) var en dansk jurist.

## Liv
Vinding Kruse ble *[[cand. jur.]]* fra Københavns Universitet i 1905 og fortsatte studiene i England og Tyskland fra 1909 til 1911. I 1913 fikk han doktorgraden for en avhandling om arbeidsrett og ble året etter utnevnt til professor i rettsvitenskap ved universitetet. Han beholdt denne stillingen til han gikk av i 1950.

Han var far til juristen Anders Vinding Kruse (1921–1995).

Vinding Kruse var en av sin tids fremste danske jurister. Hovedverket hans er det fire bind store *Ejendomsretten* (1929–33), som også delvis ble oversatt til engelsk og tysk. Av den danske justisministeren fikk han i oppdrag å utarbeide forslag til ny lov om tinglysning, som ble vedtatt i 1926.

Vinding Kruse var politisk svært konservativ, og var i mellomkrigstiden kritiker av parlamentarismen. I april 1940, etter den tyske okkupasjonen av Danmark, deltok han i forhandlinger med den tyske gesandten Cecil von Renthe-Fink om å delta i et forretningsministerium, men valgte å avslå.

Vinding Kruse var i 1926 formann i bedømmelseskomiteen som forkastet Alf Ross' doktoravhandling *Theorie der Rechtsquellen*. Dette la grunnen for et livsvarig fiendskap. I juni 1945 beskyldte Ross Vinding Kruse offentlig for å være nazist fordi han hadde forhandlet med von Renthe-Fink i april 1940.

## Referanser


## Litteratur
* Ditlev Tamm: «Fr. Vinding Kruse», i *[[Dansk Biografisk Leksikon]]*, 3. utgave
Septennat

**Septennatet** (av latin *septem* = «syv» og *annus* = «år»: et tidsrom på syv år) er en betegnelse på et tidsrom i  det tyske keiserrike som oppstod som et kompromiss mellom rikskansler Otto von Bismarck og Riksdagen omkring finansieringen av militære utgifter.

Etter slutten på den prøyssiske forfatningskonflikten var spørsmålet om militærbudsjettet et potensielt konfliktpunkt mellom regjering og parlament. Riksdagen i  det nordtyske forbund hadde i 1867 bevilget et budsjett for fire år (det såkalte  Pauschquantum). Etter utløpet og grunnleggelsen av keiserriket i 1871 ble den allerede eksisterende ordning utvidet med tre år.

## Referanser
Kardiopulmonal belastningstest

**Kardiopulmonal belastningstest** (CPET) er en undersøkelse som måler hvordan hjerte og lunge responderer på fysisk belastning. Testen brukes i diagnostikk og oppfølging av hjerte- og lungesykdommer, og gir mål på blant annet hjertefrekvens, ventilasjon og oksygenopptak (V̇O₂). CPET regnes som den mest presise metoden for å vurdere integrert kardiopulmonal funksjon.

## Metoder
CPET utføres vanligvis på tredemølle eller ergometersykkel. Belastningen økes kontinuerlig eller trinnvis etter standardiserte protokoller. Sykkel brukes ofte ved redusert gang- eller løpeevne, og kan kombineres med komplementære undersøkelser som ekkokardiografi.

CPET kan også gjennomføres med armergometri når belastning med bein ikke er mulig.

## Målemetoder og overvåkning
Under en CPET registreres ventilasjon (VE), oksygenopptak (V̇O₂), karbondioksidproduksjon (V̇CO₂) og respiratorisk utvekslingsratio (RER). Dette måles vanligvis pust-for-pust.

* **Oksygenopptak (V̇O₂max)** brukes som mål på maksimal kardiopulmonal kapasitet.
* **Pulsoksymetri** brukes for å overvåke oksygenmetning, men nøyaktigheten påvirkes av blant annet hudpigmentering og neglelakk.
* **Blodtrykk** måles helst med automatiske apparater, men artefakter er vanlige under bevegelse.
* **EKG** registreres for vurdering av rytme, iskemitegn og hjertefrekvensrespons.

## Fysiologiske parametere
De viktigste parameterne i en CPET inkluderer:

* V̇O₂ og V̇O₂max  
* V̇CO₂ og RER  
* Ventilasjon (VE)  
* Anaerob terskel, bestemt ved gassutveksling eller laktatmetoder

En RER ≥ 1,15 brukes ofte som kriterium for tilstrekkelig anstrengelse ved maksimal test.

## Alternative tester
Indirekte tester som Cooper-testen kan estimere V̇O₂max, men har lavere standardiseringsgrad enn laboratoriebaserte metoder.

En 6-minutters gangtest kan brukes ved redusert fysisk kapasitet og gir et mål på funksjonsevne hos pasienter med hjertesvikt eller alvorlig sykdom.

## Referanser
Olamoen

**Olamoen** er en vei på Almemoen i Ringerike. 

Veien er en sidevei til veien Almemoen, nordøst i boligfeltet Almemoen. Den går nordover, med en sidevei vestover. Veien preges av trehusbebyggelse, og ligger cirka 150 meter over havet. 

## Bildegalleri

Olamoen 1 og 3, Hønefoss (2).jpg|Olamoen 1 og 3.
Olamoen 36, Hønefoss.jpg|Olamoen 36.
Olamoen 43, Hønefoss.jpg|Olamoen 43.
Olamoen 9 og 11, Hønefoss.jpg|Olamoen 9 og 11.


## Se også
* Gater i Hønefoss

## Referanser


## Eksterne lenker
*
Ucrew

Ucrew er Det Norske Misjonsselskap (NMS) sitt utvekslingsprogram for unge hvor man jobber ett år med barne- og ungdomsarbeid i en av NMS sine samarbeidskirker i Europa. Tidligere ble dette kalt ettåringstjeneste i NMS.

I begynnelsen var Ucrew i stor grad en støttefunksjon til misjonærfamilier som bodde i utlandet. Ettåringene jobbet da i hovedsak som miljøarbeidere for norske barn, men hadde også andre oppgaver i misjonsarbeidet. Ettåringene hadde praksis i ulike land hvor NMS hadde misjonærer, deriblant Madagaskar, Kamerun, Japan, Thailand og Brasil.

I senere år har profilen til Ucrew endret seg, og ettåringene har gått fra å i hovedsak være en støttefunksjon for misjonærfamilier til å bli korttidsmisjonærer selv. I tillegg er det ikke lengre bare nordmenn som reiser ut, men det er nå et utvekslingsprogram der ungdommer fra ulike deler av verden får mulighet til å jobbe som misjonærer for ett år.

Høsten 2024 sender NMS 16 ettåringer fra Norge, Taiwan, Estland og Tyskland, til å være misjonærer i Spania, Frankrike, Estland, England, Norge og Madagaskar
Bahareh Letnes

**Bahareh Letnes** (født **Bahareh Heidari Nasser-rad** eller **Nasserabad** 11. april 1990 i Iran) er en norsk tannhelsesekretær, skjønnhetskonkurransedeltager, reality TV-deltager og forretningskvinne av iransk opphav.

## Liv og virke
Letnes kom fra Iran til Norge som tenåring. Hun fikk tre avslag på søknad om asyl og ble tvangsreturnert til Iran. Siden hun manglet de riktige papirene ble hun imidlertid sendt tilbake til Norge og fikk til slutt innvilget opphold fordi hun var ung og kunne risikere tvangsekteskap i hjemlandet. Hun har i løpet av prosessen fått utstedt iransk pass.

Letnes har arbeidet med relasjonsbygging mellom Iran og Norge, og eier blant annet enkeltpersonforetaket B & H General Trading Company. Bahareh Letnes. Foretaket skal drive med «produksjon, utvikling, kjøp og salg herunder eksport av fisk og sjømatprodukter og annet som naturlig faller sammen med dette. Import av all næringsmiddel. Import, kjøp og transport av naturgass fra Iran. Eksport av nøkkelutstyr og -teknologi til olje- og gassektoren». Det resulterte derfor i mye medieomtale da det i juli 2018 ble klart at hun hadde et kjæresteforhold til Norges fiskeriminister Per Sandberg fra Fremskrittspartiet. Forbindelsen gjorde at det ble reist spørsmål om Sandbergs habilitet, blant annet i kontakt med Irans ambassade i Oslo. Dette og andre forhold, blant annet Per Sandbergs sikkerhetsbrudd ved utenlandsreiser, førte til at han gikk av som fiskeriminister 13. august 2018. I april 2023 tok forholdet slutt.

I 2019 var hun med i de norske fjernsynsprogrammene *[[Skal vi danse (TV-program)|Skal vi danse]]* og *[[Charterfeber]]*. I 2022 deltok hun i femte sesong av Camp Kulinaris. Våren 2023 medvirket hun og Sandberg i *Per & Baharehs Grand Hotel* på TV 2, en dokuserie om driften av Grand Hotel i Halden.

## Referanser


 

## Litteratur
* Per Sandberg og Bahareh Letnes: *Fremmede makter har flyttet inn. Justismord og politisk drap*, Juritzen forlag 2018. ISBN 9788233801489.

## Eksterne lenker
*
Marianne Fuglestveit

**Marianne Fuglestveit** (født 1976) er en norsk svømmer som representerte Kristiansand svømmeallianse.

Hun vant 6 NM-gull og 41 NM-medaljer i perioden 1993–2004.

## Medaljer i norske mesterskap

## Referanser


## Kilder
* medley.no: Medaljevinnere NM svømming

## Eksterne lenker
*
Mona Elisabeth Nyheim

**Mona Elisabeth Nyheim** (født 4. november 1965), gift Canales, er en norsk tidligere svømmer som representerte Arna SLK.

Hun vant 5 NM-gull og 14 NM-medaljer i brystsvømming i perioden 1981–1984.

## Medaljer i norske mesterskap

## Kilder
* medley.no: Medaljevinnere NM svømming
888casino

**888casino**, tidligere **Casino-on-Net** er et online kasino som ble grunnlagt i 1997 og er basert i Gibraltar. Det er et av Internetts eldste kasinoer, og i 2013 ble kasinoet det første helt nettbaserte kasinoet til å få lisens i USA.

## Historie
*Casino-on-Net* ble grunnlagt av brødrene Aaron og Avi Shaked sammen med partnerne Ron and Shay Ben-Yitzhaq, også brødre, i 1997. I 1994 ble Free Trade & Processing Zone Act vedtatt i Antigua and Barbuda, noe som åpnet opp for utviklingen av lovlige nettkasinoer. Casino-on-Net ble relansert som 888casino in 2010 for å forene utseendet og brukeropplevelsen med andre 888-merkevarer. I 2015 var nettstedet lisensiert og i drift i Gibraltar, New Jersey, Danmark og Spania i tillegg til mange andre land og territorier.

I 2013 var 888casino tittelsponsoren til Senior-VM i Snooker.

I 2017 signerte 888casino en avtale om å inkludere spillautomatspill fra Merkur Interactive Services GmbH, basert i Berlin, og en del av Gauselmann-gruppen.

888casino har blitt tildelt eCOGRAs (eCommerce Online Gaming Regulation and Assurances) Safe and Fair forsikringssegl. 

### Forente stater
Som et resultat av et vedtak i USAs kongress oktober 2006 ble nettbaserte spillselskaper pålagt en rekke reguleringer og restriksjoner, noe som førte til en masseflukt fra det amerikanske markedet for denne typen nettsteder.

I mars 2013 innvilget Nevada Gaming Commission 888casino lisens som leverandør av interaktive spill, noe som gjør selskapet til det første selskapet som tilbyr gambling utelukkende på nett til å bli lisensiert av en amerikansk jurisdiksjon,.

I januar 2011 vedtok den lovgivende myndigheten i New Jersey et lovforslag  som tillot gambling på nett for innbyggere over 21. I august 2013 signerte 888casino en avtale med Caesars Entertainment Corporation gjennom gruppens All American Poker Net utgiver (AAPN) fellesforetak med Avenue Capital, noe som gjorde det mulig for 888casino å tilby produkter av egen merkevare i New Jersey. 888casino publiserer månedlig en utbetalingsandel revidert av en uavhengig tredjepart, som inkluderer utbetalingsandelen per spill, I tillegg til den totale gjennomsnittlige utbetalingsandelen til 888casino. 888casino sin utbetalingsandel er 95,1 %.

## Priser

## Referanser
Bertrando Spaventa

**Bertrando Spaventa** (født 26. juni 1817 i Bomba, død 20. februar 1883 i Napoli) var en italiensk filosof.

## Liv
Spaventa var bror av politikeren Silvio Spaventa. Sammen med broren var han elev ved presteseminaret i Chieti. Etter å ha blitt ordinert til prest slo han seg ned i Napoli, hvor han studerte Kant og Hegel hos filosofen Ottavio Colecchi. Fra 1848 var han huslærer hos general Pignatelli, hvor han ble værende til 1850, da han flyttet til Torino. Her utga han skrifter om Hegel og Giordano Bruno, og levde av å skrive oversettelser og artikler for aviser og tidsskrifter.

Etter Italias samling ble han i 1860 utnevnt til professor i filosofihistorie ved Universitetet i Bologna, hvor han holdt forelesninger om italiensk filosofihistorie. Året etter sørget Francesco De Sanctis for at han ble utnevnt til professor i filosofi ved Universitetet i Napoli.

Spavento er særlig kjent for sine studier av italiensk filosofihistorie, hvor han forsøkte å vise at italiensk filosofi hele tiden hadde stått i forbindelse med de filosofiske tankestrømningene i resten av Europa.

Gjennom eleven Donato Jaja hadde Spaventa innflytelse på Giovanni Gentile. En annen elev var Antonio Labriola. Benedetto Croce, som bodde hos broren Silvio, fulgte forelesningene hans.

## Referanser


## Litteratur
* Guido Calogero: «SPAVENTA, Bertrando», i *[[Enciclopedia Italiana]]* (1936)
MS «Wilson Ems»

**MS «Wilson Ems»** er et lasteskip bygget i 1995 ved det tsjekkiske verftet ČSPL som byggenummer 101. Med en lengde på 72,50 meter og en bruttotonnasje på 989 BT er hun det minste skipet til Wilson.

Ved levering til rederiet River-Liner GmbH & Co. KG ble skipet døpt MS «Preussen», men skiftet samme år navn til «Fundo». I 2007 ble skipet kjøpt av det norske rederiet Wilson, og ble da gitt navnet «Wilson Ems» . Skipet er registrert på Barbados med Bridgetown som hjemmehavn.

## Foto

## Referanser


## Eksterne lenker
*
Renate Olaisen

**Renate Olaisen** (født 1974) er en norsk tidligere svømmer som representerte Andøya SLK og Hansasvømmerne.

Hun vant 7 NM-gull og 21 NM-medaljer i perioden 1992–1996.

## Medaljer i norske mesterskap

## Kilder
* medley.no: Medaljevinnere NM svømming
Presten (TV-serie)

***Presten*** er en humorserie som gikk på NRK-TV fra 2017 til 2018. Serien er en fiktiv dokumentar om komiker Bjarte Tjøstheim. Etter å ha hatt en nær døden-opplevelse bestemmer han seg for å slutte i det populære programmet *[[Radioresepsjonen]]* og starte et nytt og mer meningsfullt liv som prest. Han blir ansatt som prest ved Maridalen kirke utenfor Oslo. Har tilbringer han dagene sammen med organist Hannah Marie Carding, sekretær Margit (spilt av Marika Enstad, tidligere norgesmester i roing) og vaktmester Konrad (spilt av Christian Skolmen).  Bjarte er gift med Tone Mostraum som spiller Kristin. Også biskopen (som spilles av Per Gørvell) er ofte med, samt Steinar og Tore fra Radioresepsjonen, og Kim Haugen og Bjørn Eidsvåg.

Manus er skrevet av Tjøstheim og Vidar Josdal, med hjelp av Hege Gaarder Nordlie.

## Første sesong
I første sesong (vist 2017) ser vi fra de første månedene som ufaglært prest. Hver episode er 30 minutt:
# Bjarte slutter i Radioresepsjonen og blir kjent med menighetsrådet
# Første gudstjeneste med Bjørn Eidsvåg, og Kim Haugen har overtatt i Radioresepsjonen
# Første dåp.  Hunden til Tore Sagen og Live Nelvik har ødelagt brillene til Kristin.
# Første dødsbudskap.  Bjarte kjøper kjempedyrt smykke til Kristin.
# Første bryllup (likekjønnede).  Flere asylsøkere flytter inn hos Bjarte og Kristin (som flytter ut)
# Bjarte får fast jobb.  Kristin flytter tilbake.
Etter premieren tidlig den 9. januar 2017, mente Åshild Mathisen i Vårt Land at serien fremsto som svakt gjennomarbeidet tross «bedehusrøttene» til Tjøstheim.
Ifølge Nettavisen ble første sesong sett av rundt 1 million.
## Andre sesong
I andre sesong (vist 2018) er det mest om at Bjarte og Kristin skal gifte seg, og at menigheten  jobber for å unngå at kirken legges ned.
# Nedlegging varsles hvis de ikke får økt besøkstallene til kirken. Så de starter kor der Andrea Bræin Hovig er med.
# Forhastet bryllup. Bjarte klager på ødelagt PC.
# Bjarte velger tre forlovere. Prøver å bli godt kjent med menighetssekretær Margit
# Starter menighetsblad.  Konrad blir med i koret.
# Bjarte må si opp noen. Kristin på tegnekurs med Kim Haugen.
# Spør Bjørn Eidsvåg om han vil synge.  Rådet appellerer i Østlandssendingen. Bryllup.

## Referanser


## Eksterne lenker
*
Alf Ross

**Alf Niels Christian Ross** (født 10. juni 1899, død 17. august 1979) var en dansk jurist.

## Liv
Ross var sønn av embetsmannen Frederik Hansen-Ross og Johanne Cathrine Hansen. Han var gift med politikeren Else-Merete Ross (1903–1976).

I 1922 tok han juridisk embetseksamen og studerte deretter fra 1923 til 1926 rettsfilosofi i Østerrike og England. Særlig ble han påvirket av Hans Kelsen i Wien. I 1926 fullførte han avhandlingen *Theorie der Rechtsquellen* («Rettskildenes teori»), som bedømmelseskomiteen ved Københavns Universitet ikke ville anta for doktorgraden. I stedet ble han i 1929 *[[fil. dr.]]* fra Uppsala Universitet. Han oppholdt seg i Uppsala fra 1928 til 1929 og kom under påvirkning av den svenske filosofen Axel Hägerström.

I 1934 utga han *Virkelighed og Gyldighed i Retslæren*, som endelig skaffet ham den juridiske doktorgraden ved Københavns Universitet. I 1935 ble han ansatt som universitetet som dosent, og fra 1938 var han professor i folkerett. Fra 1950 underviste han i alminnelig rettslære som Frederik Vinding Kruses etterfølger.

Ross regnes som en av de fremste representantene for den nordiske rettsrealismen eller rettspositivismen. Hovedverket hans er *Om ret og retfærdighed* fra 1953. Ross avviser ethvert metafysisk grunnlag for retten (for eksempel naturretten) og fremholder at retten bare kan studeres empirisk.

## Referanser


## Litteratur
* Knud Waaben: «Alf Ross», i *[[Dansk Biografisk Lexikon]]*, 3. utgave
Axel Hägerström

**Axel Anders Theodor Hägerström** (født 6. september 1869 i Vireda, død 7. juli 1939 i Uppsala) var en svensk filosof.

## Liv
Hägerström var sønn av en prest og vokste opp i et religiøst hjem; moren var påvirket av Rosenius' vekkelsesbevegelse. Han opplevde en vekkelse som gymnasiast, og begynte å studere teologi ved Uppsala universitet. Men her fattet han i stedet interesse for filosofi. Han ble *[[fil.kand.]]* i filosofi og fikk i 1893 doktorgraden. Samme år ble han utnevnt til dosent i praktisk filosofi. Fra 1911 til 1933 var han professor.

Han regnes som grunnleggeren av Uppsalafilosofien, som forkastet den konservative boströmianismen og enhver form for metafysikk. Han er særlig kjent for sin såkalte «verdinihilisme» (*värdenihilism*): En moralsk forestilling kan ikke være sann eller usann. Etikken er derfor ikke en lære i moral, men en lære om moralen slik man kan observere den ved empiri.

Ved siden av filosofien hadde Hägerström stor innflytelse innenfor rettsvitenskapen, hvor han inspirerte den nordiske rettsrealismen eller rettspositivismen, særlig den såkalte Uppsalaskolen (Vilhelm Lundstedt, Karl Olivecrona og andre). Han påvirket også dansken Alf Ross.

Blant Hägerströms elever var Ingemar Hedenius.

## Referanser


## Litteratur
* Anders Wedberg: «Axel A T Hägerström», i *[[Svenskt biografiskt lexikon]]*, bind 19
Sørumsgata

**Sørumsgata** (85, 100, 101, 112, 114, 122, 137, 139, 140, 200) er en vei i Sørumsmarka i Hønefoss. 

Veien starter ved Skjæringsbrua, der den går fra Ringveien, langs toglinjen i vestlig retning, før den krysser over E16 med bro og går inn til Sørumsgårdene og Sørumsbakken. Ringerike Trafostasjon ligger ved Sørumsgata 85.

## Referanser


## Eksterne lenker
*
Finland under EM i friidrett 2018

**[[Finland]]** deltok under EM i friidrett 2018 som ble arrangert 6.&ndash;12. august 2018 i Berlin.

## Medaljevinnere

## Referanser
Agder Høyre

**Agder Høyre** er partiet Høyres fylkesorganisasjon i Agder. Leder i Agder Høyre fra 2018 er Harald Furre, mens Torunn Ostad er politisk nestleder og Erik Johan Tellefsen Lindøe er organisatorisk nestleder.

Agder Høyre erstatter de to regionale organisasjonene Aust-Agder Høyre og Vest-Agder Høyre, som ble slått sammen 3. februar 2018.

Høyre har 13 fylkestingsrepresentanter i Agder fylke i perioden 2023-2027, og Torunn Ostad er gruppeleder. Arne Thomassen er fylkesordfører i Agder fylke for partiet Høyre. 

Partiet har for perioden 2023-2027 (9) ordfører i Kristiansand, Hægebostad, Birkenes, Gjerstad, Risør, Iveland, Tvedestrand, Grimstad og Lillesand kommune.

Svein Harberg er Høyres stortingsrepresentant for Aust-Agder valgdistrikt, mens Ingunn Foss er stortingsrepresentanter for Vest-Agder valgdistrikt i perioden 2021–2025.

## Referanser